***МОНГОЛ ШИР ХК-ИЙН***

***ТӨЛӨӨЛӨН УДИРДАХ ЗӨВЛӨЛИЙН***

 ***ХУРЛЫН ПРОТОКОЛ***

 “Монгол Шир”ХК-ийн ТУЗ-ийн хурал 2015 оны 03-р сарын 02-ны өдрийн 1500-д “Монгол Шир” ХК-ны улаан буланд эхлэв.

Хуралд дараах гишүүд оролцлоо. Үүнд:

1. Б.Нямцэрэн
2. Б.Долгор
3. Д.Төгс
4. Б.Батсайхан
5. Б.Нямпүрэв
6. Б.Нямгомбо
7. Ч.Мөнхчулуун
8. Д.Рагчаахүү
9. Л.Болдбаатар

Хурлын ирц бүрдсэн тул хурлыг нээж ТУЗ-ын дарга Б.Нямцэрэн үг хэлэв.

Та бүхэнд энэ өдрийн мэндийг хүргэе. Өнөөдрийн хурлаар бид

1. “ Монгол шир” ХК-ны Хувь нийлүүлэгчдийн ээлжит хурлыг хуралдуулах тухай,
2. Хувьцаа эзэмшигчдийн ээлжит хуралд хэлэлцэх асуудлыг тодорхойлох болон хугацааг товлохоор цуглараад байна.

Энэ оны 2-р сарын 16-ны хурлаар бид тус компанийн санхүүгийн болон үйл ажиллагааны талаар дэлгэрэнгүй хэлэлцсэн тул нэмж хэлэлцэх асуудал, санал байвал та бүхэн хэлнэ үү.

**Ч.Мөнхчулуун:** Санал байхгүй.
**Д.Рагчаахүү:** Санал байхгүй.
**Б.Нямпүрэв:** Санал байхгүй.

**Б.Нямцэрэн:** Нэмж хэлэлцэх асуудал байхгүй бол хувьцаа эзэмшигчдийн ээлжит хурлаар хэлэлцэх асуудлын жагсаалтыг Б.Батсайхан гишүүдэд танилцуулна уу.

***Б.Батсайхан:*** 2014 оны хувьцаа эзэмшигчдийн ээлжит хурлаар дараах асуудлуудыг хэлэлцэхээр төлөвлөж байна. Үүнд:

1. Компанийн 2014 оны үйл ажиллагааны болон санхүүгийн тайланг хэлэлцэж, батлах,
2. Компанийн хувьцаа эзэмшигчдэд 2014 оны ашгаас ногдол ашиг хувиарлахгүй байхаар шийдсэн ТУЗ-ийн шийдвэрийг Хувьцаа Эзэмшигчдийн хуралд танилцуулах,
3. Төлөөлөн Удирдах Зөвлөлийг шалгаруулж батлах.
4. Компанийн 2015 оны ажлын төлөвлөгөө тус тус болно.

Өмнөх хурал дээр тус компанийн 2015 оны төлөвлөгөөг хэлэлцээгүй тул гүйцэтгэх удирдлагын зүгээс боловсруулсан төлөвлөгөөгөө танилцуулъя.

1. Үйлдвэрийн байрны эзэмшлийн асуудлыг шүүхийн шийдвэрээр эцэслэн шийдвэрлүүлэх,
2. Ноос угаах үйлдвэрийн хүчин чадлыг бүрэн ашиглаж захиалагчийн хөрөнгөөр болон өөрсдийн хөрөнгөөр ноос угааж экспортлох эх сурвалжийг бий болгох
3. Үндсэн хөрөнгийн эзэмшлийн асуудлыг бүрэн шийдвэрлэсэн тохиолдолд тоног төхөөрөмжинд шинэчлэлт хийх, хөрөнгийг үнэлгээг нэмэгдүүлж зах зээл дэх байр суурь, компаний нэр хүндийг нэмэгдүүлэх ажлуудыг дэс дараалалтайгаар авч хэрэгжүүлэх гэсэн зорилтуудыг одоогоор танилцуулж байна.

***Б.Нямцэрэн:***  2014 оны санхүүгийн тайлангаас харахад өнгөрсөн онд ноос угаах үйл ажиллагаанаас 207 сая төгрөгийн орлого олж үйл ажиллагаа явуулсан байна. Энэ маягаар жигд, тогтмол үйл ажиллагаа явуулж чадвал 2015 онд үүнээс ч илүү орлого олох найдвар харагдаж байна.

***Б.Долгор:*** Үйлдвэрийн байрны эзэмшлийн асуудлыг энэ онд эцэслэн шийдвэрлүүлэхгүй бол хэтэрхий их хугацаа алдаж энэ компанийн байр, тоног төхөөрөмжийн ашиглалт үр ашигаа бүрэн өгөхгүй байна.

***Д.Төгс:*** Би бас тэгэж бодож байна. Энэ онд асуудлыг яаралтай шийдвэрлүүлэх талаар эрчимтэй ажиллацгаая.

***Ч.Мөнхчулуун:*** Тэгье. Санал нэг байна.

***Б.Батсайхан:*** Мөн тус компанийн Төлөөлөн Удирдах Зөвлөлийг Монгол Шир ХК-ийн дүрмийн 3 дугаар зүйлийн 3.2-т заасны дагуу 2012 оны ээлжит хурлаар хараат 5 гишүүн, хараат бус 4 гишүүн нийт 9 гишүүнтэйгээр 3 жилийн хугацаатайгаар сонгон ажиллуулсан. Эдгээр гишүүдийн бүрэн эрхийн хугацаа дуусаж байгаа тул энэ удаагийн Хувьцаа эзэмшигчдийн хурлаар Төлөөлөн удирдах зөвлөлийн гишүүдийг сонгож батлах шаардлагатай байгаа.

***Б.Нямцэрэн:*** Компанийн төлөөлөн удирдах зөвлөлийн гишүүний бүрэн эрхийн хугацаа энэ удаагийн хувьцаа эзэмшигчдийн ээлжит хурал хуралдах өдрөөр дуусгавар болж байгаа ба Компанийн тухай хуулийн 77.2-д зааснаар төлөөлөн удирдах зөвлөлийн гишүүнийг улируулан сонгох саналтай байна.

***Б.Нямгомбо:*** Санал нэгтэй байна.

***Д.Төгс:*** Дэмжиж байна.

***Б.Нямцэрэн:*** За тэгвэл хурал хуралдуулах хугацаагаа тохироод саналаа хураая. Санхүүгийн зохицуулах хорооноос гаргасан хувьцаа эзэмшигчдийн хурал хуралдуулах журмын дагуу өнөөдөр шийдвэр гарч байгаа болохоор маргаашын дотор шийдвэрээ СЗХ, МХБ-д хүргүүлэх ёстой байгаа. Шийдвэр гарснаас хойш 5 хоногийн дотор хурлын зараа олон нийтийн хэрэгслэлээр хүргүүлнэ. Зар нийтлэгдсэнээс хойш 10 дахь хоног нь бүргэлийн өдөр болно. Бүртгэлийн өдрөөс хойш хамгийн багадаа 45 хоногийн дараа хурлаа хуралдуулах журамтай. Ингэхээр 2015 оны 4-р сарын 28-ны мягмар гаригт хуралдуулвал ямар вэ.

***Ч.Мөнхчулуун:***  Хурлын өдрийг 4-р сарын 28-нд хийхэд санал нэг байна. Харин цагаа хэдэн цагт товлох вэ?

***Б.Нямгомбо:***  15 цагаас хуралдаж болох л юм.

***Б.Нямцэрэн:*** Тэгвэл 2015 оны 04-р сарын 28-ны өдрийн 15 цагт хуралдъя гэж тогтоё.

***Б.Нямпүрэв:*** ТУЗ-ын гишүүдийн хурлаараа хурал даргалах, хурал зохион байгуулах комисст ажиллах хүмүүсээ томилж батлавал хувьцаа эзэмшигчдийн хурал дээр цаг хэмнэх боломжтой байдаг.

***Б.Нямцэрэн:*** Миний хувьд дараах байдлаар комиссын гишүүдийг томильё гэсэн саналтай байна. Та бүхэн саналаа хэлээрэй.

1. Хувь нийлүүлэгчдийн хурлыг зохион байгуулах комиссыг дараах бүрэлдэхүүнтэйгээр байгуулах саналтай байна. Үүнд:

Комиссын дарга: Гүйцэтгэх Захирал Б. Батсайхан

Гишүүд: “Монгол Шир” ХК-ийн ня-бо Д. Болормаа

 Ц. Цолмон

1. Хурлын редакцийн комиссыг дараах бүрэлдэхүүнтэйгээр байгуулах саналтай байна. Үүнд:
2. Комиссын дарга: Д.Болормаа – “Монгол Шир” ХК-ийн ня-бо
3. Нарийн бичгийн дарга: Ц.Цолмон

1. Хурлын Тооллогын комиссыг дараах бүрэлдэхүүнтэй байгуулах саналтай байна. Үүнд:
2. Комиссын дарга: Д.Болормаа – “Монгол Шир” ХК-ийн ня-бо
3. Гишүүн: Ц.Цолмон

***Б.Нямгомбо:*** Тус компани бүрэн хүчин чадлаараа ажиллахгүй байгаа учраас одоо ажиллаж байгаа захирал, нягтлан бодогч нараас сонгохоос өөр боломжгүй тул би дэмжиж байна.

***Д.Төгс:*** Би ч бас дэмжиж байна.

***Б.Нямцэрэн:*** За тэгвэл энэ удаагийн хувьцаа эзэмшигчдийн хурлын даргаар гүйцэтгэх захирал Б.Батсайханыг сонголоо. Одоо хуралд хэлэлцэх асуудлууд дээрээ санал хураагаад хурлын шийдвэрээ тогтоолоор баталгаажуулаад холбогдох байгууллагуудад хүргүүлье.

***Б.Батсайхан:*** Дараах асуудлууд дээр санал хураая.

1. Хувь нийлүүлэгчдийн ээлжит хурлыг 2015 оны 04 сарын 28-ны өдөр хуралдуулах асуудал
2. Хурлаар хэлэлцэх асуудал
3. ТУЗ-ын гишүүдийг улируулан сонгох асуудал
4. Хурлыг зохион байгуулах комисс сонгох
5. Редакцийн комиссыг сонгох
6. Тооллогын комисс сонгох

Төлөөлөн Удирдах Зөвлөлийн гишүүдийн 100 хувийн саналаар дээрх 6 асуудлууд дээр санал хурааж тус бүр дээр ТУЗ-ын тоогтоол гаргаж Санхүүгийн зохицуулах хороо болон Монголын хөрөнгийн биржэд хүргүүлэхээр шийдвэрлэлээ.

**Санал хураахад:**

Хэлэлцэх асуудлуудыг 100%-ийн саналаар дэмжлээ.

**Хуралд оролцсон:**

ТУЗ-ийн дарга: \_\_\_\_\_\_\_\_\_\_\_\_\_\_\_\_\_\_\_\_\_Б.Нямцэрэн

ТУЗ-ийн гишүүд:

1. Б.Долгор \_\_\_\_\_\_\_\_\_\_\_\_\_\_\_\_\_\_\_\_\_
2. Д.Төгс \_\_\_\_\_\_\_\_\_\_\_\_\_\_\_\_\_\_\_\_\_
3. Б.Батсайхан \_\_\_\_\_\_\_\_\_\_\_\_\_\_\_\_\_\_\_\_\_
4. Б.Нямпүрэв \_\_\_\_\_\_\_\_\_\_\_\_\_\_\_\_\_\_\_\_\_
5. Б.Нямгомбо \_\_\_\_\_\_\_\_\_\_\_\_\_\_\_\_\_\_\_\_\_
6. Ч.Мөнхчулуун \_\_\_\_\_\_\_\_\_\_\_\_\_\_\_\_\_\_\_
7. Д.Рагчаахүү \_\_\_\_\_\_\_\_\_\_\_\_\_\_\_\_\_\_\_\_\_
8. Л.Болдбаатар \_\_\_\_\_\_\_\_\_\_\_\_\_\_\_\_\_\_\_\_\_

*Хурлын тэмдэглэл хөтөлсөн: Ц.Цолмон*